
JAVNI POZIV DELODAJALCEM ZA PRIJAVO POTREB PO KADROVSKIH ŠTIPENDIJAH 

V ŠOLSKEM/ŠTUDIJSKEM LETU 2026/2027
NAMEN JAVNEGA POZIVA
Javni poziv je namenjen zbiranju vseh potreb delodajalcev v Goriški regiji po kadrovskih štipendijah s ciljem informiranja dijakov in študentov o razpoložljivih kadrovskih štipendijah delodajalcev ter usmerjanja le-teh k vpisu na  izobraževalne programe, ki so najbolj zaposljivi. Delodajalcem pa želimo pomagati pri dolgoročnem načrtovanju in pridobitvi ustreznega kadra.

PRIJAVITELJ

Potrebo po kadrovskih štipendijah lahko prijavi delodajalec s sedežem na območju Goriške regije, ki želi prvič podeliti kadrovsko štipendijo v šolskem/študijskem letu 2026/2027. 

NAČIN PRIJAVE

Delodajalec oz. njegov pooblaščeni predstavnik prijavi potrebo po kadrovskih štipendijah tako, da izpolni Prilogo 1 -prijavni obrazec, ki je sestavni del tega javnega poziva in je objavljen na spletni strani PRC (www.prc.si).

Prijavni obrazec (podpisan in žigosan) delodajalci iz Goriške statistične regije pošljejo s priporočeno pošto na naslov: Posoški razvojni center, Trg tigrovcev 1, 5220 Tolmin ali skenirano na elektronski naslov: martina.smolnikar@prc. 
JAVNA OBJAVA POTREB PO KADROVSKIH ŠTIPENDIJAH

Prijavitelj se lahko odloči za javno objavo potrebe po kadrovskih štipendijah. Javno bomo objavili prijavljeno potrebo po kadrovskem štipendiranju samo v primeru, če delodajalec na prijavnem obrazcu označi možnost, da želi javno objavo. 

V tem primeru se bodo prijavljene potrebe po kadrovskih štipendijah objavile na spletni strani Posoškega razvojnega centra, na spletni strani Javnega štipendijskega, razvojnega, invalidskega in preživninskega sklada RS (v nadaljevanju sklad) in v lokalnih časopisih.
Če delodajalec na prijavnem obrazcu označi, da ne želi javne objave, se bo prijavljena potreba samo evidentirala na PRC, ne bo pa  javno objavljena.
DODATNE INFORMACIJE lahko dobite na Posoškem razvojnem centru, na tel. številki:  05 384 18 84.
Tolmin: 25.5.2026                                                                                        Direktor: Simon Škvor

